सरकारले विवादास्पद भ्यू टावर ब्युँत्यायो
अध्ययनबिना डाँडाहरुमा जथाभावी भ्यू टावर बनाएर बजेट दोहन गरेको भन्दै आलोचना खेपेको सरकारले फेरि भ्यू टावर निर्माणलाई ब्युँत्याएको छ । 
काठमाडौँ — अध्ययनबिना डाँडाहरुमा जथाभावी भ्यू टावर बनाएर बजेट दोहन गरेको भन्दै आलोचना खेपेको सरकारले फेरि भ्यू टावर निर्माणलाई ब्युँत्याएको छ । राष्ट्रपति रामचन्द्र पौडेलले मंगलबार नीति तथा कार्यक्रममार्फत सरकारले आगामी आर्थिक वर्ष टाकुरा पर्यटकीय कार्यक्रम घोषणा गरे । उनले भने, ‘पर्यटकीय सम्भावना भएका पहाडी भूभागमा स्थानीय स्रोत साधनको प्रयोग गरी रोजागारी सिर्जना गर्दै तीनै तह र निजी क्षेत्रको समन्वयमा टाकुरा पर्यटकीय गन्तव्य विकास गरिने बताए ।पर्यटकीय सम्भावना भएका पहाड भूभाग स्थानीय स्रोत साधनको प्रयोग तथा रोजगारी सिर्जना हुने गरी तीनै तहको निजी क्षेत्रको समन्वयमा टाकुर पर्यटकीय गन्तव्यको विकास गरिने छ । पहाड तथा अग्ला डाँडामा बिनाअध्ययन भ्यू टावर बनाउने होड चलेपछि तत्कालीन पर्यटनमन्त्री रवीन्द्र अधिकारीले ०७४/०७५ सालमा भ्यू टावरमा बजेट विनियोजन रोकेका थिए । अग्ला पहाड आफैंमा उचाईमा रहने भएकाले स्व. अधिकारीले इन्जिनियरी अध्ययनबिना उपभोक्ता समितिहरुले बनाउने भ्यूटावरको बजेट रोकेका थिए । यस वर्ष पर्यटन मन्त्रालय पुन यो कार्यक्रमलाई ब्युँताएको छ । अहिले भ्यू टावर निर्माणका लागि केन्द्रीय सरकारले प्रदेश र स्थानीय सरकारलाई बाटो खुला गर्दै निजी क्षेत्रलाई पनि लगानीका लागि बाटो खुला गरेको छ ।